Likumprojekts

**Grozījumi Valsts fondēto pensiju likumā**

Izdarīt Valsts fondēto pensiju likumā (Latvijas Republikas Saeimas un Ministru Kabineta Ziņotājs, 2000, 7. nr.; 2002, 24. nr.; 2004, 2., 9. nr.; 2005, 12. nr.; 2006, 21. nr.; 2007, 12. nr.; 2008, 21. nr.; 2009, 1., 10., 14. nr.; Latvijas Vēstnesis, 2010, 206. nr.; 2012, 189. nr.; 2013, 142., 187. nr.; 2014, 75. nr.; 2016, 31. nr.; 2017, 242. nr.; 2018, 210. nr.; 2020, 67A., 240A. nr.; 2021, 22. nr.) šādus grozījumus:

1. Aizstāt visā likumā vārdu "Komisija" (attiecīgā locījumā) ar vārdiem "Latvijas Banka" (attiecīgā locījumā), izņemot vārdu savienojumus "komisijas izdevumus" 8. panta pirmās daļas 5. punktā, "Eiropas Komisijas" 12. panta otrās daļas 7.1punkta "a" apakšpunktā un "komisijas maksu" ceturtās daļas 3. punktā, kā arī pārejas noteikumus.

2. Izteikt 11. panta pirmās daļas trešo teikumu šādā redakcijā:

"Fondēto pensiju shēmas līdzekļu pārvaldītājs drīkst sākt fondēto pensiju shēmas līdzekļu pārvaldīšanu tikai pēc reģistrācijas fondēto pensiju shēmas līdzekļu pārvaldītāju reģistrā, kuru uztur un aktualizē Latvijas Banka."

3. Papildināt 11.3panta septīto daļu pēc vārda "tiek" ar vārdiem "apstrīdēts un".

4. Izteikt 12. panta 3.1daļu šādā redakcijā:

"(31) Latvijas Banka nosaka ārvalstu valūtas atklātās pozīcijas aprēķināšanas kārtību."

5. Papildināt likumu ar 13.1pantu šādā redakcijā:

"**13.1pants. Ierobežotas pieejamības informācija**

(1) Informācija par līdzekļu pārvaldītāju, ieguldījumu plāniem un to dalībniekiem, līdzekļu pārvaldītāja, ieguldījumu plānu un tā dalībnieku darbību, kura iepriekš nav bijusi likumā noteiktajā kārtībā publicēta vai kuras izpaušanu nenosaka citi likumi, vai kuru par publiski pieejamu nav apstiprinājusi Komisija, šajā pantā noteiktajā kārtībā no dalībvalstīm, ārvalstīm un šo valstu personām, struktūrām un iestādēm saņemtā informācija un līdzekļu pārvaldītāja uzraudzības vajadzībām pārbaudēs iegūtā informācija uzskatāma par ierobežotas pieejamības informāciju, un tā ir izpaužama trešajām personām tikai pārskata vai apkopojuma veidā tā, lai nebūtu iespējams identificēt kādu konkrētu līdzekļu pārvaldītāja ieguldījumu plānu un tā dalībnieku. Šādai informācijai par līdzekļu pārvaldītāju un tā darbību ir ierobežotas pieejamības statuss arī tad, ja tam ierosināts maksātnespējas vai likvidācijas process vai tas likvidēts.

(2) Šā panta pirmajā daļā minēto ierobežotas pieejamības informāciju Komisija ir tiesīga izpaust Ieguldījumu pārvaldes sabiedrību likuma 89. pantā noteiktajā kārtībā."

6. Izslēgt 14. panta trešajā daļā vārdu "normatīvajiem".

7. Papildināt pārejas noteikumus ar 34. un 35. punktu šādā redakcijā:

"34. Šā likuma grozījumi, kas saistīti ar Finanšu un kapitāla tirgus komisijas pievienošanu Latvijas Bankai (vārda "Komisija" (attiecīgā locījumā) aizstāšana ar vārdiem "Latvijas Banka" (attiecīgā locījumā) visā likumā, izņemot vārdu savienojumus "komisijas izdevumus", "Eiropas Komisijas", "komisijas maksu" un pārejas noteikumus, grozījumi 11. panta pirmajā daļā un 11.3panta septītajā daļā, 12. panta 3.1daļas izteikšana jaunā redakcijā un grozījums 14. panta trešajā daļā), stājas spēkā vienlaikus ar Latvijas Bankas likumu.

35. Uz šā likuma pamata izdotie Finanšu un kapitāla tirgus komisijas normatīvie noteikumi, kas pieņemti līdz Latvijas Bankas likuma spēkā stāšanās dienai, piemērojami līdz dienai, kad Latvijas Banka apstiprina attiecīgos noteikumus, bet ne ilgāk kā līdz 2024. gada 31. decembrim."

Finanšu ministrs

J. Reirs